Kavastu vald (Tartu-Maarja kihelkond)
Kavastu vald (saksa keeles Kawast) oli vald Tartumaal Kodavere ja Tartu-Maarja kihelkonna aladel.) Valla pindala oli 155 km² ja elanikke oli 3129 (1922. aasta seisuga). Vald eksisteeris 1866–1939. Vallas oli 381 talundit ja need kasutasid 10 483 hektarit maad. Vallamaja asus Koosa külas. Vallas asus Kavastu asundus ja Kavastu küla. Valla alale jäi üks mõis: Kavastu mõis.